ખાંડ શેરો ફિક્કા થઈ ગયા છે. સરકારે ખાંડ ઉદ્યોગને Rs ૮,૫૦૦ કરોડનું પેકેજ આપ્યું પણ તે રોકાણકારો માટે તો કડવો જ રહ્યો કેમ કે આ પેકેજ પછી પણ શેરોમાં મીઠાશ તો ગાયબ જ રહી હતી. વીતેલા સપ્તાહમાં લિસ્ટેડ શેરોમાંથી ૯૮ ટકા શેરો સાપ્તાહિક ધોરણે ઘટ્યા હતા અને આ ઘટાડો ૩ ટકાથી લઈને ૧૯ ટકા સુધીનો હતો. શેરબજારમાં જાન્યુઆરીમાં તેજીનાં વળતાં પાણી થવાની સાથે ખાંડ શેરોમાં તેનાથી બમણી ઝડપે ધોવાણ જોવાયું છે.